b'\n_START_ARTICLE_\nRobidov livadar\n_START_SECTION_\nOpis\n_START_PARAGRAPH_\nRobidov livadar je na prvi pogled podoben mo\xc4\x8dvirskemu livadarju, od katerega pa se lo\xc4\x8di po tem, da del kril ob telesu samic robidovega livadarja ni temno obarvan. Po zunanjem delu spodnje strani zadnjih kril tega metulja se \xc5\xa1irijo ro\xc5\xbenate do vijoli\xc4\x8dne lise, ki se med seboj prelivajo. Ne tem delu je zabrisan vzorec navideznih o\xc4\x8desc, ki so sicer jasno vidna. \xc5\xbdile na spodnji strani kril niso izrazite. Preko kril meri med 37 in 50\xc2\xa0mm.\n_START_SECTION_\nRaz\xc5\xa1irjenost\n_START_PARAGRAPH_\nRobidov livadar je v Sloveniji dokaj pogosta vrsta metulja. Najpogosteje se zadr\xc5\xbeuje po gozdnih jasah in grmovnatih pobo\xc4\x8djih od ni\xc5\xbein do sredogorja. Njegove gosenice se prehranjujejo z listi robide, po \xc4\x8demer je dobil tudi svoje ime.'